**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 25 iulie 2024**

Şedinţa începe la orele 1200.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 251/2024.

Sunt prezenţi domnul Negură Mihăiţă – primar şi doamna Erhan Rodica - secretar general al municipiului.

Au fost invitați şi participă la şedinţă: Istrate Luminița, Florescu Iuliana, Crăciunescu Diana, Erhan-Vicol Daniela, Niță Luminița și Erhan Andrei.

Şedinţa este deschisă de domnul consilier local Maftean Gheorghe, preşedinte de şedinţă, care dă cuvântul d-nei secretar general al municipiului pentru a informa asupra prezenței consilierilor locali la ședință. D-na. secretar general al municipiului informează plenul că sunt prezenți 17 consilieri locali, lipsesc motivat d-nii. consilieri locali: Berențan Corneliu și Giosan Cosmin, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului primar pentru a prezenta proiectul ordinii de zi:

1.Aprobarea procesului verbal al şedinţei Consiliului Local al municipiului Câmpulung Moldovenesc din 11.07.2024.

2.Proiect de hotărâre numărul 87/10.07.2024 privind alegerea președintelui de ședință al Consiliului Local al municipiului Câmpulung Moldovenesc.

Inițiator: Primarul municipiului.

Aviz comisii: Comisia juridică.

Raport de specialitate: Direcția administrație publică și Compartiment juridic.

3.Proiect de hotărâre numărul 88/10.07.2024 privind atestarea apartenenței la domeniul privat al municipiului Câmpulung Moldovenesc a unor imobile.

Inițiator: Primarul municipiului.

Aviz comisii: Comisia economică, Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

4.Proiect de hotărâre numărul 89/10.07.2024 privind aprobarea vânzării directe a suprafeței de teren de 146,12 mp situat în strada Piața Arboroasa nr. 2 proprietatea privată a municipiului Câmpulung Moldovenesc, cu respectarea dreptului de preempțiune pentru Șcraba Luminiță Doru Paul și Șcraba Luminiță Ana Maria, în calitate de proprietari ai apartamentului.

Inițiator: Primarul municipiului.

Aviz comisii: Comisia economică, Comisia urbanism și Comisia juridică.

Raport de specialitate: Direcția tehnică și urbansim, Direcția economică și Compartiment juridic.

5.Proiect de hotărâre numărul 90/10.07.2024 privind alocarea cantității de 100 m.c. material lemnos de lucru, pentru reparații la Biserica “Pogorârea Sfântului Duh” Ionei din Municipiul Câmpulung Moldovenesc.

Inițiator: Primarul municipiului.

Aviz comisii: Comisia învățământ.

Raport de specialitate: Direcția tehnică și urbanism, Direcția economică și Compartiment juridic.

6.Proiect de hotărâre numărul 91/10.07.2024 cu privire la aprobarea modului de valorificare a unui volum brut de masă lemnoasă de 1440.33 mc, din fondul forestier proprietatea publică a municipiului Câmpulung Moldovenesc.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

7.Proiect de hotărâre numărul 92/10.07.2024 privind aprobarea Organigramei și a Statului de funcții la Biblioteca Municipală Câmpulung Moldovenesc.

Inițiator: Primarul municipiului.

Aviz comisii: Comisia învățământ.

Raport de specialitate: Direcția administrație publică, Direcția economică și Compartiment juridic.

8.Proiect de hotărâre numărul 93/10.07.2024 privind aprobarea organigramei şi a statului de funcţii ale Clubului Sportiv Municipal „Rarăul” Câmpulung Moldovenesc.

Inițiator: Primarul municipiului.

Aviz comisii: Comisia învățământ.

Raport de specialitate: Direcția administrație publică, Direcția economică și Compartiment juridic.

9.Proiect de hotărâre numărul 94/10.07.2024 privind stabilirea salariilor de bază pentru funcționarii publici și personalul contractual din cadrul familiei ocupaționale ,,Administrație” din aparatul de specialitate al primarului municipiului Câmpulung Moldovenesc și Serviciul de evidență și informare.

Inițiator: Primarul municipiului.

Aviz comisii: Comisia economică.

Raport de specialitate: Direcția economică, Direcția administrație publică și Compartiment juridic.

10.Proiect de hotărâre numărul 95/16.07.2024 privind trecerea unui bun imobil din domeniul public al municipiului Câmpulung Moldovenesc în domeniul public al Statului Român, în vederea dării în administrarea Ministerului Mediului, Apelor și Pădurilor – Administrația Fondului pentru Mediu.

Inițiator: Primarul municipiului.

Aviz comisii: Comisia urbanism și Comisia juridică.

Raport de specialitate: Direcția poliție locală, Direcția tehnică și urbanism, Direcția economică și Compartiment juridic.

11.Raport privind activitatea desfășurată de asistenții personali și reprezentanții legali ai persoanelor cu handicap grav în cursul semestrului I 2024, înregistrat la nr. 22377 din 04.07.2023.

12.Raport privind activitatea de soluționare a petițiilor adresate Consiliului Local al municipiului Câmpulung Moldovenesc în semestrul I 2024, înregistrat la nr. 23015 din 09.07.2024.

13.Adresa Instituției Prefectului – Județul Suceava nr. 8393/10/3/2024, înregistrată la nr. 23297 din 10.07.2024.

14.Situație lunară privind activitățile realizate de persoanele beneficiare de ajutor social, conform planului de acțiuni în luna iunie, înregistrată la nr. 22170 din 02.07.2024.

15.Diverse.

Domnul preşedinte consultă plenul dacă sunt propuneri pentru suplimentarea ordinii de zi.

Domnul primar solicită suplimentarea ordinii de zi cu două proiecte de hotărâre care au caracter de urgență:

1.Proiect de hotărâre numărul 96/24.07.2024 privind modificarea Hotărârii Consiliului Local nr. 46 din 13.05.2022 privind aprobarea participării Municipiului Câmpulung Moldovenesc la “Programul Național de Redresare și Reziliență, Componenta C10 - Fondul local - Înnoirea parcului de vehicule destinate transportului public - achiziția de vehicule nepoluante” în cadrul proiectului „Transport public nepoluant”, în parteneriat cu UAT Comuna Sadova.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică, Direcția economică și Compartiment juridic.

2.Proiect de hotărâre numărul 97/24.07.2024 privind aprobarea devizului general actualizat privind cheltuielile necesare realizării obiectivului de investiţii “*Centru de zi de recuperare pentru copii cu dizabilități, Câmpulung Moldovenesc*”, cod proiect 350490833.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică, Direcția economică și Compartiment juridic.

Se supune la vot suplimentarea ordinii de zi. Se votează cu 17 voturi ,,pentru”

Se supune la vot ordinea de zi pe ansamblu. Se votează cu 17 voturi ,,pentru”.

D-na. secretar general al municipiului – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

Nu sunt.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 11.07.2024).**

Nu sunt obiecţii.

Se supune la vot. Se votează cu 17 voturi „pentru”.

**Se trece la punctul 2 de pe ordinea de zi (Proiect de hotărâre numărul 87/10.07.2024 privind alegerea președintelui de ședință al Consiliului Local al municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Discuții/propuneri:

Dl. consilier local Boicu Alin – propun ca președinte de ședință pe dl. consilier local Munteanu Mircea Traian.

Nu sunt alte propuneri.

Se supune la vot proiectul de hotărâre cu propunerea domnului consilier local Boicu Alin. Se votează cu 17 voturi „pentru”.

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 88/10.07.2024 privind atestarea apartenenței la domeniul privat al municipiului Câmpulung Moldovenesc a unor imobile).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi „pentru”.

Hotărârea a fost adoptată.

**Se trece la punctul 4 de pe ordinea de zi (Proiect de hotărâre numărul 89/10.07.2024 privind aprobarea vânzării directe a suprafeței de teren de 146,12 mp situat în strada Piața Arboroasa nr. 2 proprietatea privată a municipiului Câmpulung Moldovenesc, cu respectarea dreptului de preempțiune pentru Șcraba Luminiță Doru Paul și Șcraba Luminiță Ana Maria, în calitate de proprietari ai apartamentului).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2 și nr. 4 avizează favorabil proiectul de hotărâre.

Nu sunt discuții.

Se supune la vot secret proiectul de hotărâre. Se votează cu 16 voturi „pentru” și 1 ,,abținere”.

Hotărârea a fost adoptată.

**Se trece la punctul 5 de pe ordinea de zi (Proiect de hotărâre numărul 90/10.07.2024 privind alocarea cantității de 100 m.c. material lemnos de lucru, pentru reparații la Biserica “Pogorârea Sfântului Duh” Ionei din Municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 6 de pe ordinea de zi (Proiect de hotărâre numărul 91/10.07.2024 cu privire la aprobarea modului de valorificare a unui volum brut de masă lemnoasă de 1440.33 mc, din fondul forestier proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi ,,pentru” și 2 ,,abțineri” (dna. consilier Cocuța-Piticari Cristina și dl. consilier Sologiuc Teodor).

Hotărârea a fost adoptată.

**Se trece la punctul 7 de pe ordinea de zi (Proiect de hotărâre numărul 92/10.07.2024 privind aprobarea Organigramei și a Statului de funcții la Biblioteca Municipală Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică, raportul de specialitate al Direcției economice și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 8 de pe ordinea de zi (Proiect de hotărâre numărul 93/10.07.2024 privind aprobarea organigramei şi a statului de funcţii ale Clubului Sportiv Municipal „Rarăul” Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Direcției administrație publică și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Discuții:

Dl. consilier local Boicu Alin – observ că sunt multe posturi vacante, ar trebui să se ocupe. Util ar fi ca și celelate secții să se ocupe, pentru a putea copii să-și desfășoare și alte activități sportive. Avem bază sportivă nouă, terenuri sportive modernizate pentru toate tipurile de sport.

Dl. consilier local Paziuc – ne dorim ca copii să petreacă mai mult timp și la Club, nu doar la alte activități. Nu vreau să acuz pe nimeni, dar ar trebui să ne implicăm și noi. Este un Club sportiv, nu doar secție de atletism. Trebuie să avem o discuție clară cu dna. președinte, o vom invita la ședința de comisie. Trebuie mai multă implicare din partea tuturor.

D. primar – dna. președintă este plecată în delegație. Nu putem da drumul la celelalte secții, deoarece nu am dat drumul la baza 2. Nu poate avea nimeni acces la teren și nici la clădirea administrativă. Trebuie să avem răbdare, întâi să recepționăm baza sportivă, apoi vom lămuri toate aspectele semnalate de dvs. Am înțeles de la antrenori că vor depune documentația pentru secțiile vacante.

Dl. consilier local Cîrmaci – se va schimba și grilajul de la tribună?

Dl. primar – nu are legătură tribuna cu investiția de la CNI. La anu o să prindem în buget și schimbarea grilajelor. O să angajăm paznici, pentru a nu distruge investițiile de la baza sportivă.

Dl. consilier local Macovei – e foarte bună idea cu paza, prevenim alte probleme. Ar trebui ca antrenorii să-și pregătească documentele pentru înscriere, ca să nu dureze foarte mult după ce vom prelua stadionul. În Consiliul de Adminstrație și în ședința de comisie o vom invita pe dna. președintă Tîmpău pentru a pune la punct toate problemele semnalate.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 9 de pe ordinea de zi (Proiect de hotărâre numărul 94/10.07.2024 privind stabilirea salariilor de bază pentru funcționarii publici și personalul contractual din cadrul familiei ocupaționale ,,Administrație” din aparatul de specialitate al primarului municipiului Câmpulung Moldovenesc și Serviciul de evidență și informare).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Direcției administrație publică și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 16 voturi ,,pentru” și nu a votat dl. consilier Cîrmaci.

Hotărârea a fost adoptată.

**Se trece la punctul 10 de pe ordinea de zi (Proiect de hotărâre numărul 95/16.07.2024 privind trecerea unui bun imobil din domeniul public al municipiului Câmpulung Moldovenesc în domeniul public al Statului Român, în vederea dării în administrarea Ministerului Mediului, Apelor și Pădurilor – Administrația Fondului pentru Mediu).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției poliția locală, raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 2 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

Dl. președinte de ședință – consultă comisia economică dacă are nevoie de pauză pentru discutarea și întocmirea avizului pentru proiectele de hotărâre introduse suplimentar pe ordinea de zi.

D-na. consilier local Alvirescu – am studiat proiectele, nu avem nevoie de pauză.

Se trece la discutarea proiectelor de hotărâre introduse suplimentar pe ordinea de zi:

1.Proiect de hotărâre numărul 96/24.07.2024 privind modificarea Hotărârii Consiliului Local nr. 46 din 13.05.2022 privind aprobarea participării Municipiului Câmpulung Moldovenesc la “Programul Național de Redresare și Reziliență, Componenta C10 - Fondul local - Înnoirea parcului de vehicule destinate transportului public - achiziția de vehicule nepoluante” în cadrul proiectului „Transport public nepoluant”, în parteneriat cu UAT Comuna Sadova.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, rapotul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

2.Proiect de hotărâre numărul 97/24.07.2024 privind aprobarea devizului general actualizat privind cheltuielile necesare realizării obiectivului de investiţii ,,Centru de zi de recuperare pentru copii cu dizabilități, Câmpulung Moldovenesc”, cod proiect 350490833.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, rapotul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 11 de pe ordinea de zi (Raport privind activitatea desfășurată de asistenții personali și reprezentanții legali ai persoanelor cu handicap grav în cursul semestrului I 2024, înregistrat la nr. 22377 din 04.07.2023).**

Nu sunt discuții.

**Se trece la punctul 12 de pe ordinea de zi (Raport privind activitatea de soluționare a petițiilor adresate Consiliului Local al municipiului Câmpulung Moldovenesc în semestrul I 2024, înregistrat la nr. 23015 din 09.07.2024).**

Nu sunt discuții.

**Se trece la punctul 13 de pe ordinea de zi (Adresa Instituției Prefectului – Județul Suceava nr. 8393/10/3/2024, înregistrată la nr. 23297 din 10.07.2024).**

Nu sunt discuții.

**Se trece la punctul 14 de pe ordinea de zi (Situație lunară privind activitățile realizate de persoanele beneficiare de ajutor social, conform planului de acțiuni în luna iunie, înregistrată la nr. 22170 din 02.07.2024).**

Nu sunt discuții.

**Se trece la punctul 15 de pe ordinea de zi (Diverse).**

Dl. președinte de ședință - dă cuvântul invitaților.

Dl. Țîmpău Vasile – mulțumesc pentru sprijinul acordat pentru competiția de șah desfășurată anul trecut. Vin cu rugămintea să mă sprijiniți și la ediția de anul acesta, competiția se va desfășura în luna noiembrie. Proiectul îl voi depune în luna august. Avem multe solicitări pentru acest sport. Voi face tot posibilul ca această competiție să fie o tradiție.

Dl. președinte de ședință – cu siguranță veți avea sprijin. Mulțumesc pentru colaborarea din cele 3 cât am fost președinte și urez succes noului președinte de ședință.

Nemaifiind alte probleme, domnul preşedinte declară închise lucrările şedinţei ordinare.

Drept pentru care s-a încheiat prezentul proces-verbal.

Şedinţa se încheie la orele 1240.

**PREŞEDINTE DE ŞEDINŢĂ, SECRETAR GENERAL,**

**Maftean Gheorghe Erhan Rodica**

**Întocmit,**

Ropcean Luminița-Georgeta